nibzard/narodne-novine-full-text-markdown huggingface dataset:
### NN 78/2015 (17.7.2015.), Pravilnik o izmjenama i dopunama Pravilnika o promidžbi i ostalim informacijama za ulagatelje UCITS fonda

78 17.07.2015 Pravilnik o izmjenama i dopunama Pravilnika o promidžbi i ostalim informacijama za ulagatelje UCITS fonda

HRVATSKA AGENCIJA ZA NADZOR FINANCIJSKIH USLUGA

1520

Na temelju članka 147. Zakona o otvorenim investicijskim fondovima s javnom ponudom (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 10. srpnja 2015. godine donosi

PRAVILNIK

O IZMJENAMA I DOPUNAMA PRAVILNIKA O PROMIDŽBI I OSTALIM INFORMACIJAMA ZA ULAGATELJE UCITS FONDA

Članak 1.

U prembuli Pravilnika o promidžbi i ostalim informacijama za ulagatelje UCITS fonda (»Narodne novine«, broj 100/2013, dalje: Pravilnik), brojke u zagradi »13/2013« zamjenjuju se brojkama »16/2013 i 143/2014«.

Članak 2.

U Pravilniku se briše naslov iznad članka 4. »ODOBRENJE PROMIDŽBENOG SADRŽAJA« te članci 4., 5. i 6.

Članak 3.

U članku 9. stavku 1. točki 5. Pravilnika ispred riječi »opis« dodaje se riječ »uz«.

Članak 4.

Članak 12. stavak 2. Pravilnika mijenja se i glasi:

(2) Mjesečni izvještaj mora sadržavati i naznaku postotnog udjela prenosivih vrijednosnih papira u neto imovini UCITS fonda, koji se grupiraju na sljedeći način:

1. prenosivi vrijednosni papiri iz članka 249. stavka 1. točaka 1. i 2. Zakona,

2. prenosivi vrijednosni papiri iz članka 249. stavka 2. Zakona.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/39

Urbroj: 326-01-440-15-2

Zagreb, 10. srpnja 2015.

Predsjednik Upravnog vijeća
Petar-Pierre Matek, v. r.
### NN 78/2015 (17.7.2015.), Odluka o izmjenama i dopunama Pravilnika o arbitraži pri stalnom arbitražnom sudištu Hrvatske gospodarske komore (Zagrebačka pravila)

78 17.07.2015 Odluka o izmjenama i dopunama Pravilnika o arbitraži pri stalnom arbitražnom sudištu Hrvatske gospodarske komore (Zagrebačka pravila)

HRVATSKA GOSPODARSKA KOMORA

1521

Na temelju članka 21. točke 1. Statuta Hrvatske gospodarske komore (»Narodne novine« 11/94 – pročišćeni tekst, 108/95, 19/96, 64/01, 142/11 i 9/14) Skupština Hrvatske gospodarske komore na sjednici 11 dana 11. lipnja 2015. godine donijela je

ODLUKU

O IZMJENAMA I DOPUNAMA PRAVILNIKA O ARBITRAŽI PRI STALNOM ARBITRAŽNOM SUDIŠTU HRVATSKE GOSPODARSKE KOMORE (ZAGREBAČKIH PRAVILA)

Članak 1.

Iza članka 60. Pravilnika o arbitraži pri Stalnom arbitražnom sudištu Hrvatske gospodarske komore – Zagrebačkih pravila, Narodne novine broj 142/2011(u daljnjem tekstu: Zagrebačka pravila) dodaje se novi članak 60.a koji glasi:

»Članak 60a.

Pred Stalnim arbitražnim sudištem pri Hrvatskoj gospodarskoj komori mogu se provoditi posebni ubrzani arbitražni postupci.

Privremene pravilnike o posebnim ubrzanim arbitražnim postupcima donijet će Upravni odbor Hrvatske gospodarske komore, koji ostaju na snazi dok Skupština Komore ne donese takve pravilnike, a najkasnije godinu dana od dana donošenja.«

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 023-02/15-01/02

Urbroj: 311-02-15-15

Zagreb, 11. lipnja 2015.

Predsjednik
Luka Burilović, v. r.
### NN 79/2015 (20.7.2015.), Odluka o prestanku zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

79 20.07.2015 Odluka o prestanku zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

1523

Na temelju članka 81. Ustava Republike Hrvatske i članaka 10. i 11. Zakona o izborima zastupnika u Hrvatski sabor (»Narodne novine« br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 19/15.) Hrvatski sabor na sjednici 15. srpnja 2015. donio je

ODLUKU

O PRESTANKU ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Dana 15. srpnja 2015. prestaje zastupnički mandat zastupnici

dr. sc. MARTINI DALIĆ.

ŽELJKO PLAZONIĆ počinje obnašati zastupničku dužnost zamjenika zastupnice dana 15. srpnja 2015.

Klasa: 021-14/15-01/08

Zagreb, 15. srpnja 2015.

HRVATSKI SABOR

Predsjednik
Hrvatskoga sabora
Josip Leko, v. r.
### NN 79/2015 (20.7.2015.), Odluka o imenovanju predsjednika i članova Komisije za pomilovanja Republike Hrvatske

79 20.07.2015 Odluka o imenovanju predsjednika i članova Komisije za pomilovanja Republike Hrvatske

PREDSJEDNICA REPUBLIKE HRVATSKE

1524

Na temelju odredbe članka 98. stavka 1. podstavka 4. i članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), donosim

ODLUKU

O IMENOVANJU PREDSJEDNIKA I ČLANOVA KOMISIJE ZA POMILOVANJA REPUBLIKE HRVATSKE

I.

Prof. dr. sc. Davor Derenčinović, imenuje se predsjednikom Komisije za pomilovanja Republike Hrvatske (u daljnjem tekstu: Komisija).

II.

Za članove Komisije imenuju se:

Miroslav Šumanović,

dr. sc. Damir Primorac,

Marijan Hranjski,

Mirjana Kralik,

prof. dr. sc. Eduard Kunštek i

mr. sc. Ivica Tolušić.

III.

Za tajnika Komisije imenuje se mr. sc. Ivica Tolušić.

IV.

Ova Odluka stupa na snagu danom donošenja.

Klasa: 703-01/15-02/02

Urbroj: 71-05-03/1-15-1

Zagreb, 14. srpnja 2015.

Predsjednica
Republike Hrvatske
Kolinda Grabar-Kitarović, v. r.
### NN 79/2015 (20.7.2015.), Rješenje o razrješenju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

1527

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/2012 i 49/2015), Vlada Republike Hrvatske je na sjednici održanoj 16. srpnja 2015. godine donijela

RJEŠENJE

O RAZRJEŠENJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Razrješuju se dužnosti članovi Nacionalnog odbora za suzbijanje trgovanja ljudima:

– DEAN SAVIĆ, imenovan kao predstavnik Ministarstva unutarnjih poslova

– VESNA ROLLER, imenovana kao predstavnica Hrvatskog novinarskog društva.

Klasa: 080-02/15-02/94

Urbroj: 5030115/1-15-02

Zagreb, 16. srpnja 2015.

Predsjednik

Zoran Milanović, v. r.
### NN 79/2015 (20.7.2015.), Rješenje o imenovanju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

1528

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/2012 i 49/2015), Vlada Republike Hrvatske je na sjednici održanoj 16. srpnja 2015. godine donijela

RJEŠENJE

O IMENOVANJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Za članove Nacionalnog odbora za suzbijanje trgovanja ljudima, imenuju se:

– DEJAN DRETAR, predstavnik Ministarstva unutarnjih poslova

– SAŠA LEKOVIĆ, predstavnik Hrvatskog novinarskog društva.

Klasa: 080-02/15-01/104

Urbroj: 5030115/1-15-02

Zagreb, 16. srpnja 2015.

Predsjednik

Zoran Milanović, v. r.
### NN 79/2015 (20.7.2015.), Rješenje o opozivu zamjenice predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

1529

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/2013), Vlada Republike Hrvatske je na sjednici održanoj 16. srpnja 2015. godine donijela

RJEŠENJE

O OPOZIVU ZAMJENICE PREDSTAVNIKA VLADE REPUBLIKE HRVATSKE

U GOSPODARSKO-SOCIJALNOM VIJEĆU

Opoziva se SENADA DÜRRIGL dužnosti zamjenice predstavnika Vlade Republike Hrvatske u Gospodarsko-socijalnom vijeću.

Klasa: 080-02/15-02/99

Urbroj: 5030115/1-15-02

Zagreb, 16. srpnja 2015.

Predsjednik

Zoran Milanović, v. r.
### NN 79/2015 (20.7.2015.), Rješenje o imenovanju zamjenika predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

1530

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/2013), Vlada Republike Hrvatske je na sjednici održanoj 16. srpnja 2015. godine donijela

RJEŠENJE

O IMENOVANJU ZAMJENIKA PREDSTAVNIKA VLADE REPUBLIKE HRVATSKE

U GOSPODARSKO-SOCIJALNO VIJEĆE

Imenuje se ISMAR AVDAGIĆ zamjenikom predstavnika Vlade Republike Hrvatske u Gospodarsko-socijalno vijeće.

Klasa: 080-02/15-01/108

Urbroj: 5030115/1-15-02

Zagreb, 16. srpnja 2015.

Predsjednik

Zoran Milanović, v. r.
### NN 79/2015 (20.7.2015.), Pravilnik o izmjenama i dopunama Pravilnika o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama

79 20.07.2015 Pravilnik o izmjenama i dopunama Pravilnika o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama

MINISTARSTVO POMORSTVA, PROMETA I INFRASTRUKTURE

1531

Na temelju članka 34. stavka 1. Zakona o izmjenama i dopunama Pomorskog zakonika (»Narodne novine« broj 76/07) u svezi s člankom 77. stavak 4. Pomorskog zakonika (»Narodne novine«, broj 181/04, 76/07, 146/08, 61/11, 56/13 i 26/15), ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O RUKOVANJU OPASNIM TVARIMA, UVJETIMA I NAČINU OBAVLJANJA PRIJEVOZA U POMORSKOM PROMETU, UKRCAVANJA I ISKRCAVANJA OPASNIH TVARI, RASUTOG I OSTALOG TERETA U LUKAMA TE NAČINU SPRJEČAVANJA ŠIRENJA ISTEKLIH ULJA U LUKAMA

Članak 1.

U Pravilniku o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama (»Narodne novine«, broj 51/05, 127/10, 34/13 i 88/13) u članku 104. stavak 1. nakon riječi »petrolejske luke« dodaju se riječi »ili benzinske postaje«.

Članak 2.

Iza članka 111. dodaju se novi članci 111.a i 111.b koji glase:

»Članak 111.a

»Pored luka iz članka 98. stavak 1. ovoga Pravilnika, na benzinskim postajama koje služe za prihvat plovnih objekata u svrhu opskrbe pogonskim gorivom, dopušteno je rukovanje uljima odnosno obavljanje prekrcaja ulja iz tankera u nepokretne spremnike benzinske postaje.

Obavljanje prekrcaja ulja iz tankera u nepokretne spremnike benzinske postaje dopušteno je isključivo danju.

Prilikom obavljanja prekrcaja ulja iz tankera u nepokretne spremnike benzinske postaje odgovarajuće se primjenjuju odredbe članka 10., 16., 43., 44., 45., 47., 98. stavka 3., 99., 101. do 108., 111., 143. i 145. ovoga Pravilnika.

U primjeni odredbi ovog članka, benzinskom postajom upravlja ovlaštenik koncesije.

Članak 111.b

Tijekom prekrcaja ulja iz tankera u nepokretne spremnike benzinske postaje, rad benzinske postaje mora biti privremeno obustavljen.

Tijekom prekrcaja ulja iz tankera u nepokretne spremnike benzinske postaje, zabranjuje se pristup vezovima benzinske postaje za druge brodove, brodice i jahte.

Tankeri mogu boraviti na benzinskoj postaji samo dok traje iskrcaj odnosno ukrcaj ulja u nepokretne spremnike.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-02/61

Urbroj: 530-04-15-25

Zagreb, 14. srpnja 2015.

Ministar
dr. sc. Siniša Hajdaš Dončić, v. r.
### NN 79/2015 (20.7.2015.), Pravilnik o prostornom i vremenskom ograničenju obavljanja ribolova na području Jabučke kotline

MINISTARSTVO POLJOPRIVREDE

1533

Na temelju članka 9. stavka 1. točke 1. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA RIBOLOVA NA PODRUČJU JABUČKE KOTLINE

Članak 1.

Ovim Pravilnikom se radi zaštite naselja oslića i škampa u akvatoriju Jabučke kotline izvan teritorijalnog mora Republike Hrvatske propisuje:

– prostorno i vremensko ograničenje obavljanja gospodarskog ribolova na moru povlačnim ribolovnim alatima,

– uvjeti pod kojima ribarska plovila koja u povlasticu za obavljanje gospodarskog ribolova na moru imaju upisane povlačne ribolovne alate mogu obavljati druge oblike gospodarskog ribolova u akvatoriju Jabučke kotline koji je pod režimom prostornog i vremenskog ograničenja i

– uvjeti plovidbe kroz akvatorij Jabučke kotline koji je pod režimom prostornog i vremenskog ograničenja za plovila koja imaju u povlasticu upisane povlačne ribolovne alate.

Članak 2.

(1) Područje mora na koje se ovaj Pravilnik odnosi obuhvaća dio akvatorija Jabučke kotline izvan teritorijalnog mora Republike Hrvatske (u daljnjem tekstu: Područje zabrane) omeđen točkama 1., 2., 3., 4., 5., 6., 7. i 8. koje su određene koordinatama prema karti koja se nalazi u Prilogu 1. ovog Pravilnika i koji čini njegov sastavni dio.

(2) U području iz stavka 1. ovog članka zabranjuje se u razdoblju od 26. srpnja 2015. godine u 00:00 sati do 25. srpnja 2016. godine u 24:00 sata obavljanje gospodarskog ribolova povlačnim ribolovnim alatima.

(3) Pod povlačnim ribolovnim alatima u smislu ovoga Pravilnika podrazumijevaju se pridnene i pelagijske mreže koće i dredže: rampon i kunjkara.

Članak 3.

(1) Plovila koja u povlasticu imaju upisane ribolovne alate iz članka 2. stavka 3. ovog Pravilnika, a obavljaju ribolov drugim ribolovnim alatima u Području zabrane, ne smiju na plovilu imati dijelove povlačnih alata koji omogućavaju korištenje tih alata i to: širilice za koće ili okvire s depresorom za dredže.

(2) Najmanje 24 sata prije isplovljavanja u ribolov iz stavka 1. ovoga članka, ovlaštenik povlastice je dužan o svojoj namjeri obavijestiti ribarski monitoring centar elektroničkom porukom.

Članak 4.

(1) Plovilima koja imaju u povlasticu upisane povlačne ribolovne alate za vrijeme prolaska kroz Područje zabrane dozvoljeno je kretanje najmanjom brzinom od 7 čvorova.

(2) Ribarska plovila iz stavka 1. ovoga članka koja prolaze Područjem zabrane moraju imati instaliran VMS.

(3) Prije i tijekom prolaska plovila iz stavka 1. ovoga članka kroz Područje zabrane, povlačni ribolovni alati koji se nalaze na plovilu moraju biti spremljeni i uredno složeni.

Članak 5.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/15-01/33

Urbroj: 525-13/1282-15-1

Zagreb, 13. srpnja 2015.

Ministar

Tihomir Jakovina, v. r.

PRILOG 1.

KARTA PODRUČJA IZ ČLANKA 2. OVOG PRAVILNIKA

![](dodatni/436884.jpeg)
### NN 79/2015 (20.7.2015.), Pravilnik o dopuni Pravilnika o uvjetima za unutarnji ustroj kliničkih zdravstvenih ustanova

79 20.07.2015 Pravilnik o dopuni Pravilnika o uvjetima za unutarnji ustroj kliničkih zdravstvenih ustanova

MINISTARSTVO ZDRAVLJA

1535

Na temelju članka 74. stavka 4. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), ministar zdravlja donosi

PRAVILNIK

O DOPUNI PRAVILNIKA O UVJETIMA ZA UNUTARNJI USTROJ KLINIČKIH ZDRAVSTVENIH USTANOVA

Članak 1.

U Pravilniku o uvjetima za unutarnji ustroj kliničkih zdravstvenih ustanova (»Narodne novine«, broj 145/2013 i 31/2015) u članku 2.a dodaje se novi stavak 3. koji glasi:

»(3) Iznimno od stavka 2. ovoga članka nastavnik i osoba u suradničkom zvanju – zdravstveni radnik koji izvodi nastavu za potrebe visokih učilišta zdravstvenog usmjerenja može biti imenovan odgovornom osobom ustrojstvene jedinice i u slučaju ispunjenja uvjeta za starosnu mirovinu sukladno posebnom propisu prije isteka mandata iz stavka 1. ovoga članka.«

Dosadašnji stavci 3. i 4. postaju stavci 4. i 5.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/28

Urbroj: 534-02-1-1/2-15-01

Zagreb, 16. srpnja 2015.

Ministar
prim. Siniša Varga, dr. med. dent., v. r.
### NN 79/2015 (20.7.2015.), Indeks potrošačkih cijena u lipnju 2015.

79 20.07.2015 Indeks potrošačkih cijena u lipnju 2015.

DRŽAVNI ZAVOD ZA STATISTIKU

1536

Državni zavod za statistiku objavljuje

INDEKS

POTROŠAČKIH CIJENA U LIPNJU 2015.

Indeks potrošačkih cijena u lipnju 2015. u odnosu na svibanj 2015. iznosi 99,7.

Klasa: 957-04/15-01/10

Urbrj: 555-09-05-15-2

Zagreb, 15. srpnja 2015.

Ravnatelj
Marko Krištof, v. r.
### NN 79/2015 (20.7.2015.), Odluka Sveučilišta u Zagrebu, klasa: 602-04/15-13/3, urbroj: 380-020/173-15-12 od 2. srpnja 2015. godine

79 20.07.2015 Odluka Sveučilišta u Zagrebu, klasa: 602-04/15-13/3, urbroj: 380-020/173-15-12 od 2. srpnja 2015. godine

SVEUČILIŠTE U ZAGREBU

1539

Na temelju članka 21. Statuta Sveučilišta u Zagrebu, a u vezi s čl. 3. st. 3. Pravilnika o studentskoj ispravi, Senat Sveučilišta u Zagrebu na 12. izvanrednoj sjednici u 346. akademskoj godini (2014./2015.) održanoj 30. lipnja 2015. donio je sljedeću

ODLUKU

I.

Prihvaća se grafički dizajn studentske iskaznice, sukladno grafičkom rješenju koje se nalazi u privitku ove Odluke i njezin je sastavni dio.

II.

Ova Odluka stupa na snagu danom donošenja.

Klasa: 602-04/15-13/3

Urbroj: 380-020/173-15-12

Zagreb, 2. srpnja 2015.

Rektor
prof. dr. sc. Damir Boras, v. r.

![](dodatni/436899.jpeg)

![](dodatni/436900.jpeg)
### NN 79/2015 (20.7.2015.), Presuda Visokog upravnog suda Republike Hrvatske broj: UsII-121/13-6 od 10. lipnja 2015.

VISOKI UPRAVNI SUD REPUBLIKE HRVATSKE

1540

[PRESUDA](dodatni/436902.pdf)

79 20.07.2015 Presuda Visokog upravnog suda Republike Hrvatske broj: UsII-121/13-6 od 10. lipnja 2015.
### NN 80/2015 (21.7.2015.), Godišnji izvještaj o izvršenju Državnog proračuna Republike Hrvatske za 2014. godinu

HRVATSKI SABOR

1541

Na temelju članka 109. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[IZVJEŠTAJ](dodatni/436927.pdf)

[O IZVRŠENJU DRŽAVNOG PRORAČUNA REPUBLIKE HRVATSKE ZA 2014. GODINU](dodatni/436928.pdf)

80 21.07.2015 Godišnji izvještaj o izvršenju Državnog proračuna Republike Hrvatske za 2014. godinu

80 21.07.2015 Godišnji izvještaj o izvršenju Državnog proračuna Republike Hrvatske za 2014. godinu
### NN 80/2015 (21.7.2015.), Odluka o davanju suglasnosti na Godišnji izvještaj o izvršenju Financijskog plana Hrvatskih voda za 2014. godinu

HRVATSKI SABOR

1542

Na temelju članka 111. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[ODLUKU](dodatni/436930.pdf)

[O DAVANJU SUGLASNOSTI NA GODIŠNJI IZVJEŠTAJ O IZVRŠENJU FINANCIJSKOG PLANA HRVATSKIH VODA ZA 2014. GODINU](dodatni/436931.pdf)

80 21.07.2015 Odluka o davanju suglasnosti na Godišnji izvještaj o izvršenju Financijskog plana Hrvatskih voda za 2014. godinu
### NN 80/2015 (21.7.2015.), Odluka o davanju suglasnosti na Godišnji izvještaj o izvršenju Financijskog plana Fonda za zaštitu okoliša i energetsku učinkovitost za 2014. godinu

HRVATSKI SABOR

1543

Na temelju članka 111. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[ODLUKU](dodatni/436933.pdf)

[O DAVANJU SUGLASNOSTI NA GODIŠNJI IZVJEŠTAJ O IZVRŠENJU FINANCIJSKOG
PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2014. GODINU](dodatni/436934.pdf)

80 21.07.2015 Odluka o davanju suglasnosti na Godišnji izvještaj o izvršenju Financijskog plana Fonda za zaštitu okoliša i energetsku učinkovitost za 2014. godinu
### NN 80/2015 (21.7.2015.), Odluka o davanju suglasnosti na Godišnji izvještaj o izvršenju Financijskog plana Hrvatskih cesta za 2014. godinu

HRVATSKI SABOR

1544

Na temelju članka 111. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[ODLUKU](dodatni/436936.pdf)

[O DAVANJU SUGLASNOSTI NA GODIŠNJI IZVJEŠTAJ O IZVRŠENJU FINANCIJSKOG PLANA HRVATSKIH CESTA ZA 2014. GODINU](dodatni/436937.pdf)

80 21.07.2015 Odluka o davanju suglasnosti na Godišnji izvještaj o izvršenju Financijskog plana Hrvatskih cesta za 2014. godinu
### NN 80/2015 (21.7.2015.), Odluka o davanju suglasnosti na Godišnji izvještaj o izvrše­nju Financijskog plana Državne agencije za osiguranje štednih uloga i sanaciju banaka za 2014. godinu

HRVATSKI SABOR

1545

Na temelju članka 111. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[ODLUKU](dodatni/436939.pdf)

[O DAVANJU SUGLASNOSTI NA GODIŠNJI IZVJEŠTAJ O IZVRŠENJU FINANCIJSKOG
PLANA DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA
2014. GODINU](dodatni/436940.pdf)

80 21.07.2015 Odluka o davanju suglasnosti na Godišnji izvještaj o izvrše­nju Financijskog plana Državne agencije za osiguranje štednih uloga i sanaciju banaka za 2014. godinu
### NN 80/2015 (21.7.2015.), Odluka o davanju suglasnosti na Godišnji izvještaj o izvršenju Financijskog plana Centra za restrukturiranje i prodaju za 2014. godinu

HRVATSKI SABOR

1546

Na temelju članka 111. stavka 2. Zakona o proračunu (»Narodne novine«, br. 87/08., 136/12. i 15/15.) Hrvatski sabor na sjednici 3. srpnja 2015. donio je

[ODLUKU](dodatni/436942.pdf)

[O DAVANJU SUGLASNOSTI NA GODIŠNJI IZVJEŠTAJ O IZVRŠENJU FINANCIJSKOG PLANA CENTRA ZA RESTRUKTURIRANJE I PRODAJU ZA 2014. GODINU](dodatni/436943.pdf)

80 21.07.2015 Odluka o davanju suglasnosti na Godišnji izvještaj o izvršenju Financijskog plana Centra za restrukturiranje i prodaju za 2014. godinu
### NN 80/2015 (21.7.2015.), Godišnji izvještaj o primjeni fiskalnih pravila za 2014. godinu

HRVATSKI SABOR

1547

Na temelju članka 9. stavka 1. Zakona o fiskalnoj odgovornosti (»Narodne novine«, br. 139/10. i 19/14.) Hrvatski sabor na sjednici 3. srpnja 2015. donio je

[GODIŠNJI IZVJEŠTAJ](dodatni/436945.pdf)

[O PRIMJENI FISKALNIH PRAVILA](dodatni/436946.pdf)

80 21.07.2015 Godišnji izvještaj o primjeni fiskalnih pravila za 2014. godinu
### NN 81/2015 (22.7.2015.), Odluka o razrješenju pročelnika Odjela za informatiku

81 22.07.2015 Odluka o razrješenju pročelnika Odjela za informatiku

PREDSJEDNICA REPUBLIKE HRVATSKE

1549

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 32. Odluke o Uredu predsjednice Republike Hrvatske (»Narodne novine«, broj 20/15) i članka 38. Pravilnika o unutarnjem redu Ureda predsjednice Republike Hrvatske, donosim

ODLUKU

O RAZRJEŠENJU PROČELNIKA ODJELA ZA INFORMATIKU

ZDRAVKO GALIĆ razrješuje se dužnosti pročelnika Odjela za informatiku.

Ova Odluka stupa na snagu 15. srpnja 2015. godine.

Klasa: 080-02/15-01/48

Urbroj: 71-05-03/1-15-1

Zagreb, 8. srpnja 2015.

Predsjednica
Republike Hrvatske
Kolinda Grabar-Kitarović, v. r.
### NN 81/2015 (22.7.2015.), Odluka o razrješenju tajnice predsjednika Republike Hrvatske za gospodarsku suradnju

PREDSJEDNICA REPUBLIKE HRVATSKE

1550

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 32. Odluke o Uredu predsjednice Republike Hrvatske (»Narodne novine«, broj 20/15) i članka 38. Pravilnika o unutarnjem redu Ureda predsjednice Republike Hrvatske, donosim

ODLUKU

O RAZRJEŠENJU TAJNICE PREDSJEDNIKA REPUBLIKE HRVATSKE ZA GOSPODARSKU SURADNJU

HELENA KASANIĆ razrješuje se dužnosti tajnice predsjednika Republike Hrvatske za gospodarsku suradnju.

Ova Odluka stupa na snagu 15. srpnja 2015. godine.

Klasa: 080-02/15-01/49

Urbroj: 71-05-03/1-15-1

Zagreb, 8. srpnja 2015.

Predsjednica

Republike Hrvatske

Kolinda Grabar-Kitarović, v. r.

81 22.07.2015 Odluka o razrješenju tajnice predsjednika Republike Hrvatske za gospodarsku suradnju
### NN 81/2015 (22.7.2015.), Odluka o razrješenju pomoćnice savjetnice predsjednika Republike Hrvatske za društvene djelatnosti

PREDSJEDNICA REPUBLIKE HRVATSKE

1551

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 32. Odluke o Uredu predsjednice Republike Hrvatske (»Narodne novine«, broj 20/15) i članka 38. Pravilnika o unutarnjem redu Ureda predsjednice Republike Hrvatske, donosim

ODLUKU

O RAZRJEŠENJU POMOĆNICE SAVJETNICE PREDSJEDNIKA REPUBLIKE HRVATSKE ZA DRUŠTVENE DJELATNOSTI

IVANA KOVAČEVIĆ razrješuje se dužnosti pomoćnice savjetnice predsjednika Republike Hrvatske za društvene djelatnosti.

Ova Odluka stupa na snagu 15. srpnja 2015. godine.

Klasa: 080-02/15-01/50

Urbroj: 71-05-03/1-15-1

Zagreb, 8. srpnja 2015.

Predsjednica

Republike Hrvatske

Kolinda Grabar-Kitarović, v. r.

81 22.07.2015 Odluka o razrješenju pomoćnice savjetnice predsjednika Republike Hrvatske za društvene djelatnosti
### NN 81/2015 (22.7.2015.), Odluka o razrješenju pomoćnika savjetnika predsjednika Republike Hrvatske za unutarnju politiku

PREDSJEDNICA REPUBLIKE HRVATSKE

1552

Na temelju odredbe članka 106. Ustava Republike Hrvatske (»Narodne novine«, broj 56/90, 135/9 7, 113/00, 28/01, 76/10 i 05/14 – Odluka Ustavnog suda Republike Hrvatske), članka 32. Odluke o Uredu predsjednice Republike Hrvatske (»Narodne novine«, broj 20/15) i članka 38. Pravilnika o unutarnjem redu Ureda predsjednice Republike Hrvatske, donosim

ODLUKU

O RAZRJEŠENJU POMOĆNIKA SAVJETNIKA PREDSJEDNIKA REPUBLIKE HRVATSKE ZA UNUTARNJU POLITIKU

Dr. sc. VLADIMIR LONČAREVIĆ razrješuje se dužnosti pomoćnika savjetnika predsjednika Republike Hrvatske za unutarnju politiku.

Ova Odluka stupa na snagu 15. srpnja 2015. godine.

Klasa: 080-02/15-01/51

Urbroj: 71-05-03/1-15-1

Zagreb, 8. srpnja 2015.

Predsjednica

Republike Hrvatske

Kolinda Grabar-Kitarović, v. r.
### NN 81/2015 (22.7.2015.), Odluka o razrješenju pročelnice Odjela za pravne i kadrovske poslove

PREDSJEDNICA REPUBLIKE HRVATSKE

1553

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 32. Odluke o Uredu predsjednice Republike Hrvatske (»Narodne novine«, broj 20/15) i članka 38. Pravilnika o unutarnjem redu Ureda predsjednice Republike Hrvatske, donosim

ODLUKU

O RAZRJEŠENJU PROČELNICE ODJELA ZA PRAVNE I KADROVSKE POSLOVE

JASNA PRKA razrješuje se dužnosti pročelnice Odjela za pravne i kadrovske poslove.

Ova Odluka stupa na snagu 15. srpnja 2015. godine.

Klasa: 080-02/15-01/53

Urbroj: 71-05-03/1-15-1

Zagreb, 8. srpnja 2015.

Predsjednica

Republike Hrvatske

Kolinda Grabar-Kitarović, v. r.
### NN 81/2015 (22.7.2015.), Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

MINISTARSTVO POMORSTVA, PROMETA I INFRASTRUKTURE

1555

Na temelju članka 105. stavka 5. Zakona o plovidbi i lukama unutarnjih voda (»Narodne novine« broj 109/2007, 132/2007, 51A/2013 i 152/2014) ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O RAZVRSTAVANJU I OTVARANJU VODNIH PUTOVA NA UNUTARNJIM VODAMA

Članak 1.

U Pravilniku o razvrstavanju i otvaranju vodnih putova na unutarnjim vodama (»Narodne novine« broj 77/2011 i 66/2014), u tablici iz članka 2. objavljenoj u Prilogu, dio tablice pod naslovom: »DRŽAVNI VODNI PUTOVI« mijenja se kako je prikazano u tablici koja je tiskana u Prilogu ovoga Pravilnika i njegov je sastavni dio.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-02/64

Urbroj: 530-03-3-2-15-4

Zagreb, 9. srpnja 2015.

Ministar
dr. sc. Siniša Hajdaš Dončić, v. r.

**PRILOG**

**![](dodatni/437512.jpg)**

81 22.07.2015 Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

81 22.07.2015 Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

81 22.07.2015 Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama
### NN 81/2015 (22.7.2015.), Pravilnik o izmjeni Pravilnika o čamcima

MINISTARSTVO POMORSTVA, PROMETA I INFRASTRUKTURE

1556

Na temelju članka 44. stavka 2. Zakona o plovidbi i lukama unutarnjih voda (»Narodne novine« broj 109/2007, 132/2007, 51A/2013 i 152/14) ministar pomorstva prometa i infrastrukture donosi

PRAVILNIK

O IZMJENI PRAVILNIKA O ČAMCIMA

Članak 1.

U Pravilniku o čamcima (»Narodne novine« broj 72/2015) u članku 44. stavku 2. rimska brojka i slovo: »IIIc« zamjenjuju se rimskom brojkom: »III«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/15-02/12

Urbroj: 530-03-3-2-1-15-4

Zagreb, 9. srpnja 2015.

Ministar

dr. sc. Siniša Hajdaš Dončić, v. r.
### NN 81/2015 (22.7.2015.), Obavijest o zaprimljenom zahtjevu za izmjenu i dopunu specifikacije proizvoda "Zagorski puran"

MINISTARSTVO POLJOPRIVREDE

1558

Ministarstvo poljoprivrede na temelju članka 5. stavka 3. Zakona o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« br. 80/2013, 14/2014, u daljnjem tekstu Zakon) objavljuje

OBAVIJEST

O ZAPRIMLJENOM ZAHTJEVU ZA IZMJENU I DOPUNU SPECIFIKACIJE PROIZVODA »ZAGORSKI PURAN«

1. Ministarstvo poljoprivrede (u daljnjem tekstu: Ministarstvo) 17. srpnja 2015. godine zaprimilo je Zahtjev za izmjenu i dopunu specifikacije proizvoda »Zagorski puran« podnositelja Poljoprivredne zadruge Puran zagorskih brega, Magistratska 1, 49000 Krapina.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na Zahtjev za izmjenu i dopunu specifikacije proizvoda sukladno članku 5. stavku 4. Zakona.

3. Razlozi za ulaganje prigovora definirani su člankom 10. stavkom 1. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 5. stavku 3. Zakona, nakon objave ove Obavijesti, na internetskoj stranici Ministarstva (www.mps.hr) objavit će se Specifikacija proizvoda »Zagorski puran«.

Klasa: Up/I-310-26/15-01/06

Urbroj: 525-09/1341-15-2

Zagreb, 17. srpnja 2015.

Ministar

Tihomir Jakovina, v. r.
### NN 81/2015 (22.7.2015.), Rješenje Ministarstva zdravlja, klasa: UP/I-510-01/15-01/20, urbroj: 534-04-1-2/7-15-10 od 10. srpnja 2015.

81 22.07.2015 Rješenje Ministarstva zdravlja, klasa: UP/I-510-01/15-01/20, urbroj: 534-04-1-2/7-15-10 od 10. srpnja 2015.

MINISTARSTVO ZDRAVLJA

1559

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Hrvatskom zavodu za javno zdravstvo dodjeljuje se naziv »Referentni centar Ministarstva zdravlja za promicanje zdravlja« na vrijeme od pet godina.

2. Hrvatski zavod za javno zdravstvo dužan je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za promicanje zdravlja«.

3. »Referentni centar Ministarstva zdravlja za promicanje zdravlja« Hrvatskog zavoda za javno zdravstvo, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/20

Urbroj: 534-04-1-2/7-15-10

Zagreb, 10. srpnja 2015.

Ministar
prim. Siniša Varga, dr. med. dent., v. r.
### NN 81/2015 (22.7.2015.), Pravilnik o izmjenama i dopunama Pravilnika o sadržaju i načinu vođenja registra UAIF-ova i AIF-ova

81 22.07.2015 Pravilnik o izmjenama i dopunama Pravilnika o sadržaju i načinu vođenja registra UAIF-ova i AIF-ova

HRVATSKA AGENCIJA ZA NADZOR FINANCIJSKIH USLUGA

1562

Na temelju članka 10. stavka 4. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 17. srpnja 2015. godine donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA REGISTRA
UAIF-ova i AIF-ova

Članak 1.

U Pravilniku o sadržaju i načinu vođenja registra UAIF-ova i AIF-ova (»Narodne novine«, broj 105/2013, dalje: Pravilnik), u članku 2. stavku 1. iza točke 5. dodaje se nova točka 5.a. koja glasi:

»5.a datum izdavanja odobrenja za rad malog UAIF-a s naznakom da se radi o malom UAIF-u,«.

U članku 2. stavku 1. točke 9. i 10. mijenjaju se i glase:

»9. datum izdavanja odobrenja za rad u odnosu na pojedinu djelatnost iz članka 13. stavka 1. točka 1. podtočka b) i članka 13. stavka 1. točka 2. podtočaka a) do c) Zakona,

10. datum oduzimanja odobrenja za rad u odnosu na pojedinu djelatnost iz članka 13. stavka 1. točka 1. podtočka b) i članka 13. stavka 1. točka 2. podtočaka a) do c) Zakona,«.

U članku 2. stavak 2. mijenja se i glasi:

»(2) Podaci iz stavka 1. točaka 1., 2., 3., 5.a, 8. i 11. ovoga članka javno se objavljuju u skladu s člankom 1. stavkom 2. ovog Pravilnika.«.

Članak 2.

U članku 4. stavku 3. iza riječi »ovjerena pečatom UAIF-a« dodaju se riječi »ili se obrazac dostavlja u elektroničkom obliku potpisan elektroničkim potpisom«.

Članak 3.

U članku 5. stavak 1. mijenja se i glasi:

»(1) Podaci koji se upisuju u registar iz članka 1. ovoga Pravilnika trebaju biti točni i ažurni. Ukoliko dođe do promjene podataka iz članka 2. odnosno članka 3. ovoga Pravilnika koje Agencija ne upisuje po službenoj dužnosti, UAIF je dužan o tome bez odlaganja obavijestiti Agenciju putem obavijesti u pisanom obliku ili u elektroničkom obliku potpisano elektroničkim potpisom. Uz navedenu obavijest potrebno je priložiti dokumentaciju koja dokazuje navedenu promjenu.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/42

Urbroj: 326-01-440-15-2

Zagreb, 17. srpnja 2015.

Predsjednik Upravnog vijeća
Petar-Pierre Matek, v. r.
### NN 81/2015 (22.7.2015.), Pravilnik o izmjenama i dopunama Pravilnika o prijenosu poslova upravljanja AIF-ovima

HRVATSKA AGENCIJA ZA NADZOR FINANCIJSKIH USLUGA

1563

Na temelju članka 77. stavka 9. i članka 80. stavka 3. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 17. srpnja 2015. godine donijela je sljedeći

PRAVILNIK

O IZMJENAMA I DOPUNAMA PRAVILNIKA O PRIJENOSU POSLOVA UPRAVLJANJA AIF-ovima

Članak 1.

U Pravilniku o prijenosu poslova upravljanja AIF-ovima (»Narodne novine«, broj 10/2014; Pravilnik), u članku 1. stavku 3. brišu se riječi »oduzela UAIF-u odobrenje za rad, odnosno za upravljanje AIF-om ili AIF-ovima« umjesto kojih se dodaje »ukinula odobrenje za upravljanje AIF-om ili AIF-ovima«.

Članak 2.

U članku 2. stavku 1. iza riječi »stavka« broj »3« mijenja se u broj »2«.

U članku 2. stavku 2. točki b) iza riječi »poslova upravljanja« dodaje se zarez te riječi »a koje moraju biti opisane u ugovoru o prijenosu poslova upravljanja AIF-om kojeg s UAIF-om preuzimateljem sklapaju depozitar otvorenog AIF-a, odnosno nadzorni odbor zatvorenog AIF-a, kada je to primjenjivo.«.

U članku 2. stavku 2. točki d) iza riječi »otvorenom AIF-u« dodaju se riječi »koji se prenosi«.

U članku 2. stavku 3. iza riječi »stavka« broj »3« mijenja se u broj »2«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/14-04/2

Urbroj: 326-01-440-15-2

Zagreb, 17. srpnja 2015.

Predsjednik Upravnog vijeća

Petar-Pierre Matek, v. r.
### NN 82/2015 (24.7.2015.), Zakon o izmjenama i dopuni Zakona o doplatku za djecu

HRVATSKI SABOR

1572

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O DOPLATKU ZA DJECU

Proglašavam Zakon o izmjenama i dopuni Zakona o doplatku za djecu, koji je Hrvatski sabor donio na sjednici 10. srpnja 2015. godine.

Klasa: 011-01/15-01/74

Urbroj: 71-05-03/1-15-2

Zagreb, 15. srpnja 2015.

Predsjednica

Republike Hrvatske

Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O DOPLATKU ZA DJECU

Članak 1.

U Zakonu o doplatku za djecu (»Narodne novine«, br. 94/01., 138/06., 107/07., 37/08.– Odluka Ustavnog suda Republike Hrvatske, 61/11. i 112/12.) iza članka 1. dodaje se članak 1.a koji glasi:

»Članak 1.a

Ovim se Zakonom u pravni poredak Republike Hrvatske prenosi Direktiva Vijeća 2004/83/EZ od 29. travnja 2004. o minimalnim standardima za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način potrebna međunarodna zaštita te o sadržaju odobrene zaštite (SL L 304, 30. 9. 2004.).«.

Članak 2.

Članak 12. mijenja se i glasi:

»Za dijete s težim ili teškim invaliditetom nastalim prije osamnaeste godine života ili za vrijeme redovitog školovanja, utvrđenim prema posebnim propisima, pripada doplatak za djecu od dana podnošenja zahtjeva za ostvarivanje prava na doplatak za djecu sve dok taj invaliditet postoji.«.

Članak 3.

U članku 22. riječi: »težim oštećenjem zdravlja« zamjenjuju se riječima: »težim ili teškim invaliditetom«.

Članak 4.

Članak 38. briše se.

Članak 5.

(1) Korisnicima koji su ostvarili doplatak za djecu s težim oštećenjem zdravlja utvrđenim prema posebnim propisima do dana stupanja na snagu ovoga Zakona, a pravo im nije prestalo do dana stupanja na snagu ovoga Zakona, pripada pravo na doplatak za djecu i nakon navršene 27. godine života sve dok postoji teže oštećenje zdravlja.

(2) Korisnicima kojima je pravo na doplatak za djecu s težim oštećenjem zdravlja utvrđenim prema posebnim propisima prestalo do dana stupanja na snagu ovoga Zakona zbog navršenih 27 godina života pripada pravo na doplatak za djecu od dana podnošenja zahtjeva temeljem ovoga Zakona pa sve dok postoji teže oštećenje zdravlja.

Članak 6.

Postupci za ostvarivanje prava na doplatak za djecu koji su pokrenuti, a nisu pravomoćno okončani do dana stupanja na snagu ovoga Zakona dovršit će se prema propisima koji su bili na snazi u vrijeme pokretanja postupka.

Članak 7.

Ovaj Zakon objavit će se u »Narodnim novinama«, a stupa na snagu 1. rujna 2015.

Klasa: 022-03/15-01/94

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 82/2015 (24.7.2015.), Zakon o izmjenama i dopunama Zakona o sudo­vima

HRVATSKI SABOR

1574

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O SUDOVIMA

Proglašavam Zakon o izmjenama i dopunama Zakona o sudovima, koji je Hrvatski sabor donio na sjednici 10. srpnja 2015. godine.

Klasa: 011-01/15-01/76

Urbroj: 71-05-03/1-15-2

Zagreb, 15. srpnja 2015.

Predsjednica

Republike Hrvatske

Kolinda Grabar-Kitarović, v. r.

ZAKON

O IZMJENAMA I DOPUNAMA ZAKONA O SUDOVIMA

Članak 1.

U Zakonu o sudovima (»Narodne novine«, br. 28/13. i 33/15.) u članku 34. stavku 2. iza riječi: »spajanja« stavlja se zarez i dodaju riječi: »pripajanja ili razdvajanja«, a riječi: »spojenog suda« zamjenjuju se riječima: »suda nastalog spajanjem, pripajanjem odnosno razdvajanjem«.

Članak 2.

U članku 108. stavku 2. iza riječi: »u sudu,« dodaju se riječi: »obavljanje vježbeničke prakse, postupak i način te program polaganja državnog stručnog ispita,«.

Stavak 5. mijenja se i glasi:

»(5) Ministar pravosuđa pravilnikom će propisati potreban stupanj obrazovanja sudskih službenika i namještenika.«.

PRIJELAZNE I ZAVRŠNE ODREDBE

Članak 3.

Postupci polaganja državnog stručnog ispita za sudske službenike provodit će se sukladno odredbama članaka 19. − 56. Pravilnika o sudskim službenicima i namještenicima (»Narodne novine«, br. 63/97., 140/99., 55/01., 156/04.) do stupanja na snagu posebnog propisa o postupku, načinu polaganja i programu državnog stručnog ispita kojim će se propisati program polaganja državnog stručnog ispita za sudske službenike.

Postupci polaganja državnog stručnog ispita za sudske službenike koji budu započeti, a ne budu dovršeni do stupanja na snagu posebnog propisa iz stavka 1. ovog članka dovršit će se prema odredbama Pravilnika iz stavka 1. ovog članka.

Položeni ili priznati ispiti za sudske službenike na temelju propisa koji su se primjenjivali prije stupanja na snagu ovog Zakona te ispiti položeni sukladno stavcima 1. i 2. ovog članka smatraju se položenim ili priznatim ispitima prema propisima o državnim službenicima i namještenicima.

Članak 4.

Ministar pravosuđa će pravilnik iz članka 2. kojim je izmijenjen stavak 5. članka 108. donijeti u roku od šest mjeseci od dana stupanja na snagu ovoga Zakona.

Članak 5.

Ovaj Zakon objavit će se u »Narodnim novinama«, a stupa na snagu 1. rujna 2015.

Klasa: 022-03/15-01/82

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.

82 24.07.2015 Zakon o izmjenama i dopunama Zakona o sudo­vima
### NN 82/2015 (24.7.2015.), Odluka Sveučilišta u Zadru, klasa: 650-02/15-01/05, urbroj: 2198-1-79-01/15-01 od 20. srpnja 2015. godine

SVEUČILIŠTE U ZADRU

1582

Na temelju čl. 57. Zakona o znanstvenoj djelatnosti i visokom obrazovanju (»Narodne novine« broj 123/03, 105/04, 174/04, 2/07 – Odluka USRH, 46/07, 45/09, 63/11, 94/13, 139/13, 101/14 i 60/15) i čl. 39. Statuta Sveučilišta u Zadru (pročišćeni tekst: svibanj 2015.), a sukladno članku 4. stavku 3. Pravilnika o studentskoj ispravi, rektor Sveučilišta u Zadru, 20. srpnja 2015. godine donosi

ODLUKU

I.

Utvrđuje se grafički dizajn studentske iskaznice Sveučilišta u Zadru.

II.

Grafički dizajn studentske iskaznice nalazi se u prilogu ove Odluke i čini njezin sastavni dio.

Klasa: 650-02/15-01/05

Urbroj: 2198-1-79-01/15-01

Zadar, 20. srpnja 2015.

Rektor
prof. dr. sc. dr. h. c. Ante Uglešić, v. r.

**PRILOG**

GRAFIČKI DIZAJN STUDENTSKE ISKAZNICE SVEUČILIŠTA U ZADRU

![](dodatni/437444.jpg)

82 24.07.2015 Odluka Sveučilišta u Zadru, klasa: 650-02/15-01/05, urbroj: 2198-1-79-01/15-01 od 20. srpnja 2015. godine

82 24.07.2015 Odluka Sveučilišta u Zadru, klasa: 650-02/15-01/05, urbroj: 2198-1-79-01/15-01 od 20. srpnja 2015. godine
### NN 82/2015 (24.7.2015.), Ispravak Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1585

Nakon usporedbe s izvornim tekstom, utvrđena je pogreška u Odluci o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja, koja je objavljena u »Narodnim novinama« broj 79 od 20. srpnja 2015. godine te se daje

ISPRAVAK

ODLUKE O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

U Odluci o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 79/15.) u članku 5. umjesto riječi: »dan nakon« trebaju stajati riječi: »osmog dana od dana«.

Klasa: 025-04/15-01/167

Urbroj: 338-01-01-15-03

Zagreb, 22. srpnja 2015.

Predsjednik

Upravnog vijeća Hrvatskog

zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 83/2015 (28.7.2015.), Uredba o prestanku važenja Uredbe o Komisiji Vlade Republike Hrvatske za rješavanje sporova o pravima općina, gradova i županija i Liste arbitara Komisije Vlade Republike Hrvatske za rješavanje sporova o pravima općina, gradova i županija

VLADA REPUBLIKE HRVATSKE

1586

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 37. Zakona o područjima županija, gradova i općina u Republici Hrvatskoj (»Narodne novine«, br. 86/2006, 126/2006 – ispravak, 16/2007 – ispravak, 95/2008 – Odluka Ustavnog suda Republike Hrvatske, 46/2010 – ispravak, 145/2010, 37/2013, 44/2013 i 45/2013), Vlada Republike Hrvatske je na sjednici održanoj 23. srpnja 2015. godine donijela

UREDBU

O PRESTANKU VAŽENJA UREDBE O KOMISIJI VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA I LISTE ARBITARA KOMISIJE VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA

Članak 1.

Danom stupanja na snagu ove Uredbe prestaje važiti Uredba o Komisiji Vlade Republike Hrvatske za rješavanje sporova o pravima općina, gradova i županija (»Narodne novine«, broj 37/94) i Lista arbitara Komisije Vlade Republike Hrvatske za rješavanje sporova o pravima općina, gradova i županija (»Narodne novine«, br. 44/2006 i 129/2009) koja je utvrđena kao zaseban akt Vlade Republike Hrvatske na temelju članka 4. Uredbe i sastavni je njezin dio.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/66

Urbroj: 50301-09/06-15-2

Zagreb, 23. srpnja 2015.

Predsjednik

Zoran Milanović, v. r.
### NN 83/2015 (28.7.2015.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

1587

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/2001 i 39/2009), Vlada Republike Hrvatske je na sjednici održanoj 23. srpnja 2015. godine donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/2013, 72/2013, 151/2013, 9/2014, 40/2014, 51/2014, 77/2014, 83/2014, 87/2014, 120/2014, 147/2014, 151/2014, 11/2015, 32/2015, 38/2015 i 60/2015), u članku 35. podstavku a) Položaji I. vrste, točka 3. mijenja se i glasi:

»3. voditelj sektora 2,420«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/65

Urbroj: 50301-05/25-15-2

Zagreb, 23. srpnja 2015.

Predsjednik

Zoran Milanović, v. r.
### NN 83/2015 (28.7.2015.), Uredba o izmjeni Uredbe o visini vodnoga dopri­nosa

VLADA REPUBLIKE HRVATSKE

1588

Na temelju članka 11. Zakona o financiranju vodnoga gospodarstva (»Narodne novine«, br. 153/2009, 56/2013 i 154/2014), Vlada Republike Hrvatske je na sjednici održanoj 23. srpnja 2015. godine donijela

UREDBU

O IZMJENI UREDBE O VISINI VODNOGA DOPRINOSA

Članak 1.

U Uredbi o visini vodnoga doprinosa (»Narodne novine«, br. 78/2010, 76/2011, 19/2012 i 151/2013), u članku 4. stavak 1. mijenja se i glasi:

»Visina vodnoga doprinosa određuje se u kunama po jedinici prikazanoj u tablici kako slijedi:

|  |  |  |  |  |  |
| --- | --- | --- | --- | --- | --- |
| Tarifni broj | Osnovica | Jedinica | Zona A | Zona B | Zona C |
| 1. | Poslovne građevine | m³ | 16,73 | 10,05 | 5,03 |
| 2. | Stambene građevine za stalno stanovanje |  |  |  |  |
| 2a. | Obiteljske kuće do 400 m² | m³ | 8,44 | 5,63 | 2,10 |
| 2b. | Ostale stambene građevine za stalno stanovanje | m³ | 11,81 | 7,88 | 2,96 |
| 3. | Stambene građevine za povremeno stanovanje | m³ | 15,75 | 9,86 | 4,95 |
| 4. | Objekti društvenog standarda i religijski objekti | m³ | 4,91 | 2,96 | 0,98 |
| 5. | Proizvodne građevine | m³ | 3,00 | 1,80 | 0,60 |
| 6. | Prometne građevine | m² | 1,39 | 0,41 | 0,23 |
| 7. | Produktovodi | m | 2,96 | 1,99 | 0,98 |
| 8. | Kabelska kanalizacija | m | 5,93 | 3,94 | 1,99 |
| 9. | Otvorene građevine | m² | 4,91 | 2,96 | 0,98 |

«.

Članak 2.

Svi postupci obračuna vodnoga doprinosa na građevine za koje je postupak ishođenja akta za građenje i akta za ozakonjenje pokrenut prije stupanja na snagu ove Uredbe, provest će se prema odredbama i odgovarajućom primjenom Uredbe o visini vodnoga doprinosa (»Narodne novine«, br. 78/2010, 76/2011, 19/2012 i 151/2013).

Članak 3.

Ova Uredba stupa na snagu 1. siječnja 2016. godine.

Klasa: 022-03/15-03/64

Urbroj: 50301-05/25-15-3

Zagreb, 23. srpnja 2015.

Predsjednik

Zoran Milanović, v. r.

83 28.07.2015 Uredba o izmjeni Uredbe o visini vodnoga dopri­nosa